దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
గెలాక్సీ నోట్ 7కి బదులు వేరొక స్మార్ట్‌ఫోన్
భారత్‌లో ఇప్పటికే గెలాక్సీ నోట్ 7 స్మార్ట్‌ఫోన్‌ను బుక్ చేసుకున్నవారికి దాని స్థానంలో వేరొక మొబైల్‌ను అందజేస్తామని సామ్‌సంగ్ ఎలక్ట్రానిక్స్ ప్రకటించింది.
TNN | Updated:
Oct 15, 2016, 02:25PM IST
భారత్&zwnj;లో ఇప్పటికే గెలాక్సీ నోట్ 7 స్మార్ట్&zwnj;ఫోన్&zwnj;ను బుక్ చేసుకున్నవారికి దాని స్థానంలో వేరొక మొబైల్&zwnj;ను అందజేస్తామని సామ్&zwnj;సంగ్ ఎలక్ట్రానిక్స్ ప్రకటించింది. నోట్ 7 కోసం ముందస్తు బుకింగ్ చేసుకున్నవారు తమ గెలాక్సీ ఎస్7, ఎస్7 ఎడ్జ్&zwnj;లో ఏదో ఒకదాన్ని ఎంచుకోవచ్చని వెల్లడించింది. ఫోన్&zwnj;తో పాటు వైర్&zwnj;లెస్ హెడ్&zwnj;ఫోన్స్, క్యాష్ వోచర్, స్క్రీన్ పగిలిపోతే ఒకసారి ఉచితంగా రీప్లేస్ చేసుకునే సదుపాయాలను కల్పిస్తోంది.
ప్రపంచంలో అతిపెద్ద ఫోన్ తయారీదారు అయిన సామ్&zwnj;సంగ్.. గెలాక్సీ నోట్ 7ను విడుదల చేసినప్పటి నుంచీ సమస్యలు ఎదుర్కొంటోంది. ఈ ఫోన్ బాగా వేడెక్కడంతోపాటు బ్యాటరీ పేలిపోతుందని వినియోగదారుల నుంచి పెద్ద ఎత్తున ఫిర్యాదులు రావడంతో మొదట ఫోన్లను వెనక్కు రప్పించి ఈ సమస్యపై పరిశోధన చేసింది. అయినప్పటికీ ఫిర్యాదులు ఆగకపోవడంతో చివరకు ప్రపంచవ్యాప్తంగా గెలాక్సీ నోట్ 7 విక్రయాలను ఆపేస్తున్నట్లు తాజాగా ప్రకటించింది. అంతేకాకుండా వాటి తయారీని కూడా నిలిపివేసింది. అయితే ఇప్పటికీ భారత్&zwnj;లో ఈ ఫోన్&zwnj;ను బుక్ చేసుకున్నవారు తమ కంపెనీకి చెందిన వేరొక స్మార్ట్&zwnj;ఫోన్&zwnj;ను ఎంచుకునే సదుపాయాన్ని కల్పిస్తోంది.